als_Latn dik_Latn sag_Latn
Skuadra e Tomorit, nën shoqërimin e qindra tifozëve beratas të dominojë derbin dhe të fitojë këtë përballje duke fituar pikët maksimale. Drejtuesit e Tomorit kanë kryer disa përllogaritje që i shërbejnë interesave të skuadrës së tyre dhe sipas tyre vetëm fitorja u bën punë për ta mbyllur në pesëshen e parë fazën e dytë. Në një prononcim të dhënë për “Sport Ekspres”, gjatë ditës së hënë pasdite ka qenë sulmuesi i njohur beratas Vangjel Mile ai që ka dhënë një lloj prognoze në lidhje me ballafaqimin ndaj Naftëtarit. “Është shumë e thjeshtë për t’u kuptuar se në një ndeshje derbi si kjo e kësaj mesjave ndaj Naftëtarit në Kuçovë, skuadra jonë shkon si superiore dhe për ta fituar takimin. U bëj thirrje sportdashësve beratas që si asnjëherë tjetër të mbizotërojnë me pjesëmarrjen e tyre”, ka theksuar Mile.
MASAT- Drejtoria e Policisë e Qarkut Berat, duket se është vënë në alarm dhe krahas forcave të të dy komisariateve, priten që në këtë ndeshje të ketë edhe forca speciale shtesë nga Fieri dhe Tiranë. Dihet, që “derbe” të tilla edhe në miqësore prodhojnë incidentet. Tashmë është një sfidë mjaft delikate, pasi luhet sezoni për të dyja ekipet. Edi SPAHIU
als_Latn als_Latn